Vladislav Golovin

Vladislav Nikolajevitš Golovin (Владислав Николаевич Головин, sündis 20. mail 1997 Kirovis) tuntud ka kutsungi "Struna" järgi, oli rühmaülem Venemaa mereväe Musta mere laevastiku 810. üksikus kaardiväe merejalaväebrigaadi 382. pataljonis, kapten.https://myrotvorets.center/criminal/holovyn-vladyslav-nykolaevych/ Ta osales Venemaa sissetungis Ukrainasse ja talle omistati Venemaa Föderatsiooni kangelase tiitel (2022). Ta osaleb programmis "Kangelaste aeg" ja on alates 24. detsembrist 2024 Venemaa noorte militaarorganisatsiooni "Junarmija" peastaabi ülem.

 Biograafia 
Teismelisena tegeles aktiivselt ujumise, laskmise ja võitluskunstidega. 2015. aastal lõpetas Kirovi 28. infotehnoloogia lütseumi ja 2020. aastal Rjazani kõrgema õhudessantvägede kooli. 

2020-2021 osales Venemaa rahukaitsevägede koosseisus missioonil Mägi-Karabahhis.https://myrotvorets.center/criminal/holovyn-vladyslav-nykolaevych/ 

Esmakordselt jõudis ta avalikkuse ette märtsi lõpul 2022 telekanal Russia Today filmiklipis, kus ta punane seljakott seljas õpetas Mariupolis merejalaväelasi granaadiheitja kasutamist ja "Struna" nime all andis telekanalile intervjuu. Juba video ilmumise algusest peale olid mõned Venemaa sotsiaalmeedia kasutajad hämmingus merejalaväelase ilmumisest lahingusse punase seljakotiga. Tema populaarsuse põhjuseks oli lihtsalt see, et ta oli 810. brigaadi ainus ohvitser, kes lubas end filmida. Mai lõpus või juuni alguses 2022 sai ta raskelt haavata ja tal amputeeriti pool jalga. Sevastopoli linnapea Mihhail Razvožajev nimetas "Strunat" "legendiks". Venemaa Telegrami kanal "Vojennaja Hronika" avaldas temaga intervjuu, milles merejalaväelast kirjeldati kui "maailmakuulsat". Vene laulja Juta salvestas merejalaväelase kohta laulu. https://web.archive.org/web/20221112045008/https://ru.krymr.com/a/morpeh-struna-geroy-rossii-810-brigada-rossiya-ukraina-voyna/32117629.html Vene okupantide poolt ukrainlaste vastu sooritatud kuritegusid monitooriv "Mirotvorets Tsentr" nimetab teda sõjakurjategijaks süüdistades teda tsiviilelanike mõrvamises Mariupolis.https://myrotvorets.center/criminal/holovyn-vladyslav-nykolaevych/ 

20. septembril 2022 omistas Vladimir Putin talle "Venemaa kangelase" tiitli.https://web.archive.org/web/20221112045441/https://www.m24.ru/news/vlast/24102022/514426 Seejärel Rjazani kõrgema õhudessantvägede kooli sõjalis-poliitilise kateedri õppejõud.https://myrotvorets.center/criminal/holovyn-vladyslav-nykolaevych/

Mais 2024 valiti ta Putini sõnul "uue Venemaa" eliiti moodustava personaliprogrammi "Kangelaste aeg" liikmeks.https://www.agents.media/obvinyaemyj-v-rasstrele-mirnogo-zhitelya-v-buche-popal-v-novuyu-elitu-putina/

24. detsembril 2024 nimetati Venemaa noorte militaarorganisatsiooni "Junarmija" peastaabi ülemaks.https://web.archive.org/web/20241228213521/https://www.1tv.ru/news/2024-12-24/496577-patrioticheskoe_dvizhenie_yunarmiya_vozglavil_geroy_rossii_vladislav_golovin 25. detsembril 2024 valis ülevenemaalise võimutruu lasteorganisatsiooni "Esimeste Liikumine" koordinatsiooninõukogu ta liikumise juhatuse aseesimeheks.https://web.archive.org/web/20241227034842mp_/https://t.me/Orlovpervye/585

 Viited 

Kategooria:Venemaa sõjaväelased
Kategooria:Venemaa Föderatsiooni kangelased
Kategooria:Sündinud 1997